**Stretnutie MLADÝCH CHOVATEĽOV 2025**

Stretnutie mladých chovateľov a krúžková činnosť, ktorá súťaži, stretnutiu má predchádzať predstavuje možnosť systematickej výchovy detí a mládeže v rámci štruktúr SZCH. Je nesmierne potrebné, aby sa príprave detí a mládeže venoval každý oblastný výbor. Zapojením mladých do krúžkov a súťaže oblastný výbor umožňuje mladým chovateľom nadviazať kontakty s vrstovníkmi s rovnakými záujmami a získať nové vedomosti a skúsenosti. Dostávajú možnosť byť v kontakte s našimi odborníkmi, ktorý sú im v rámci prednášok a pohovorov výbornými učiteľmi.

Organizátor stretnutia: Ústredná odborná komisia pre prácu s mládežou SZCH.

Cieľ a poslanie súťaže:

- objavenie nových záujemcov o chov drobných zvierat,

- výuka a príprava záujemcov o chov,

- doplnenie týmito MCH stav chovateľov v SZCH

- motivuje MCH k získavaniu vedomostí a výmene vlastných skúseností s chovom jednotlivých druhov zvierat so svojimi rovesníkmi a našimi odborníkmi,

- stretávanie sa s vrstovníkmi s rovnakými záujmami,

- viesť MCH k láske k zvieratám, k prírode, ochrane prírody a výchove svojho okolia v tomto duchu,

-súťažou viesť deti k samostatnosti, naučiť ich prezentovať sa a nebáť sa vystupovať.

Jedná sa o stretnutie sa MCH a oboznámiť ich so zariadeniami a chovmi vyspelých chovateľov uznávaných v SR i zahraničí. Súťaženie je až na druhom mieste, ale k rozvoju MCH je potrebná.

**Podmienky účasti na stretnutí.**

Môžu sa ho zúčastniť chovatelia – členovia SZCH a aktívni chovatelia v dvoch vekových kategóriách:

1. kategória 8 – 14 rokov

2. kategória 15 – 18 rokov.

Do úvahy sa berie vek, ktorý dieťa dosiahne v deň začiatku stretnutia.

MCH budú súťažiť vo vedomostiach prostredníctvom vedomostného testu, poznávačky a skúsenostiach s chovov pri ústnom pohovore s členmi skúšobnej komisie.

**Súťaží sa v chovateľských odbornostiach:**

1. chov hydiny (vodná a hrabavá)

2. chov holubov (okrasných a úžitkových)

3. chov králikov

4. chov exotického vtáctva (vrátane bažantov, holúbkov, hrdličiek, okrasných kačičiek, pávov a pod.)

5. chov terárijných zvierat

6. chov kožušinových zvierat

7. akvaristika

8. chov drobných hlodavcov.

Jedného súťažiaceho je možné prihlásiť maximálne do dvoch odborností. Doporučujeme však zvážiť aj okolnosti psychického náporu počas samotnej súťaže (nervozita časový stres), čo môže značne ovplyvniť výsledky mladého chovateľa a tým mu odobrať chuť a záujem o ďalšie súťaženie.

**Vlastná súťaž.**

Harmonogram súťaže MCH:

-Február 2025 začiatok práce MCH pri oblastných výboroch,

- do konca apríla 2025

- do 15. 05. 2025 prebehnú oblastné kolá súťaže MCH v rámci OV,

- do 31. 05. 2025 podanie prihlášok do celoštátneho kola + práca MCH

- do 30. 06. 2025 spracovanie buletínu a zverejnenie na stránke www. szch.sk

- 12. júl 2025 organizácia celoštátneho kola súťaže MCH.

Súťaž MCH prebieha v dvoch kolách.

Oblastné kolá

Ich zabezpečenie je jednou z úloh koordinátora OV pre prácu s mládežou, vedúceho krúžku MCH. Odporúčame ich urobiť do 15. 05. 2025. Oblastné kolo môžu prinedostatku súťažiacich usporiadať aj viaceré OV. Z oblastných kôl sa stanovuje výber súťažiacich doceloštátneho kola. Usporiadatelia oblastných kôl vyhotovia zápis o ich priebehu,ktorý je nutné priložiť prizasielaní prihlášky na celoštátne kolo. Náklady pre oblastné kolá sa hradia z rozpočtu OV. Termín nahlásenia MCH do celoštátneho kola je do 31. 05. 2025.

Celoštátne kolo

Do celoštátneho kola nominuje na základe účasti oblastných kolách do 31. 05. 2025.

Priebeh súťaže:

**1 kolo: Pohovor s účastníkom.**

Vykoná člen ÚOKPM (vedúci) a člen odbornej komisie nominovaný príslušnou ÚOK SZCH. Pohovor je len pohovorom, aby sa dieťa vyjadrilo a vlastnými slovami popísalo svoj chov, alebo tému, s ktorou chce vystúpiť. Nie je to skúšanie, len rozhovor! Cieľom je motivovať dieťa do ďalšieho chovu, poradiť mu v zameraní, v riešení problémov a podobne. Ako podklad k pohovoru bude slúžiť práca MCH. Celé vystúpenie je v trvaní max. 15 minút, minimálne 5 minút pre 1. kategóriu a max. 30 minút a min. 10 minút pre 2. kategóriu.

Hodnotenie: max. 20 bodov každý člen komisie a vypočíta sa priemer.

**2 kolo: Odborný test.**

Vykoná sa písomne, formou testov v 4. okruhoch:

Všeobecná biologická časť

Špecializovaná časť

Plemená a ich skratky

Farebné rázy, či mutácie

Pre 1.kategóriu 20 otázok a 3 možnosti, len jedna je správna.

Za každú správnu odpoveď sú dva body. V každom okruhu po 5 otázok.

Pre 2. kategóriu 40 otázok a 4 odpovede, len jedna je správna.

Za každú správnu odpoveď je jeden bod. V každom okruhu po 10 otázok.

**3 kolo: Poznávačka**

Vykoná sa písomne podľa fotografií z platného vzorníka štandardov plemien. Klásť dôraz hlavne na slovenské plemená a plemená susedných štátov (ČR), potom často chované plemená, nepoužívať málo chované plemená.

Pre 1.kategóriu 20 fotografií plemien. Za každú správnu odpoveď získa dva body.

Pre 2. kategóriu 40 fotografií. Za každú správnu odpoveď získa 1 bod.

Po ukončení súťaže vyhodnotiť v každej odbornosti prvé tri miesta a oceniť ich (pohár, medaila, ...). Náklady na toto stretnutie hradí SZCH prostredníctvom podaného projektu.

Potom vo zvyšnej dobe výlety do okolia za známymi chovateľmi v okolí, prednášky od známych chovateľov, prípadne veterinárov, výskumníkov, ZOO, záchytných a karanténnych staníc

Jedná sa primárne o stretnutie mladých chovateľov a nie o súťaž. Má to byť príjemné stretnutie pri ktorom sa spoznajú, vymenia si skúsenosti a prednášajúci ich niečo naučia.

**Práca MCH (len stručne)**

1. strana

* názov oblastného výboru a základnej organizácie, ktorá MCH na súťaž vyslala,
* súťažná kategórie, do ktorej je MCH prihlásený, veková kategória,
* meno a priezvisko súťažiaceho.

1. strana

* popis chovného zariadenia(voliéra, akvárium, terárium, búdka....) (môže byť aj foto), pod každú fotku dať jednoduchý popis, čo je na fotografii,
* popis druhov krmív používaných v chove + napájačky, môže byť aj foto pod každú fotku dať jednoduchý popis, čo je na fotografii,

1. strana

* foto chovaného jedinca (aj viac foto, plemena, pohlavia) pod každú fotku dať jednoduchý popis, čo je na fotografii,

1. strana

* aktivita MCH v organizácii SZCH, (účasť na výstavách, hodnotiaci lístok....)

Súťaž OV: výsledné poradie vzniká súčtom bodov, ktoré jednotlivý súťažiaci získali pre OV podľa kľúča.

1. miesto: 10 bodov

2. miesto: 8 bodov

3. miesto: 6 bodov

4. miesto: 4 body

5. miesto: 2 body

6. miesto: 1 bod